**Referat fra bestyrelsesmøde mandag d. 29.03.2021**

**Til stede var:** Gert, Gerd, Gunner, Elin, Lisbeth, Nina og Maiken

* Vi startede med vores engen markvandring, for at have punkter klar til markvandring med drifts – og servicecheferne d. 15. marts kl. 15.00. Nina tog fotos.
* Vi så på vinduerne i fælleshusets kælderstuer, flere er punkterede og har været det i flere år. Listerne på disse vinduer og underlisterne er også meget dårlige.
* Er der en forsikring, som dækker de punkterede ruder?
* Vi drøftede områder til Vild med Vilje og tænker, at lave et lille kort med de indtegnede områder, så vi har det, når vi skal mødes med en repræsentant for Habitas, som står for projektet.
* Vi så på skralderummene og undres meget over, hvordan kommunen tænker at anbringe 12 containere i det store rum og 11 i det lille. Måske er det fordi, vi ikke kender målene på de nye containere.
* De to huller, som driften har lavet dels i soklen på fælleshuset dels i væggen ved Skyttestræde 7. Det ene blev meldt til driften i sommer, det andet, som skete ved første snerydning, er meldt mindst fire gange.
* Ved skurene på ved det lille skralderum står en knallert parkeret op ad et af skurene. Vi blev bedt om at påtale det overfor ejeren, på gr. af brandfare og beplantning.
* Vestsiden på det lille skralderum trænger virkelig til maling og reparation.
* Hul i sydgavl stadig ikke lavet ligesom revnen i fundamentet på fælleshuset heller ikke er lavet. Begge skader er lavet af driftens folk.
* I sydgavlen på Snarestræde 11 slår pladerne meget fra. Det blev også observeret og påtalt sidste år på markvandring.
* Vi blev spurt om, vi vidste hvorfor og hvem, der har fældet en af de store popler i det kommunale område bag vores nordlige bebyggelse. Vi ved ikke noget om det, men vil drøfte det med driften. Har vi overhovedet indflydelse på, hvad kommunen mener bør fældes?
* Udelamperne både indkøb af nye og vedligehold og udskiftning af pærer er overgået til driften, men sker det?
* Vi aftalte at vi anbringer tre blomsterkasser for enden af pladsen, der hvor nogle bilister ynder at parkerer.

**Ang. markvandringerne i.ø.:** Vi er nødt til at være skarpe på, hvad der skal laves efterfølgende. Hvis det er noget, som skal på budgettet, skal det sættes på det kommende budget og vi må holde fast i at få tingene gjort.

**Motions / træningsrum**

Selvom Guy ikke var til stede, talte vi om det og nåede frem til følgende: Der er en overvejende positiv stemning i bestyrelsen for at indrette rummet til et træningsrum og det er OK at bruge det som sådan nu, men uden indkøbte redskaber. Det er nødvendigt, at der bliver stemt om det på et afdelingsmøde.

Derfor vil vi bede udvalget om at komme med et forslag til indretning og brug med økonomien på. Gerne så hurtigt, at vi kan få det på budgettet, som laves i den nærmeste tid. MB. skriver til dem.

**Grønhøjs 20-års fødselsdag:** Vi har tidligere fejret Grønhøjs fødselsdag d. første lørdag i maj. Men på grund af coronaen og de deraf følgende restriktioner ved vi ikke, om det kan lade sig gøre på datoen i år.

Derfor har vi besluttet at markere det med en fest, som holdes lørdag d. 28. august. Det skal meldes ud snarest og med opfordring til at folk melder sig til festudvalg og hjælpere. MB. Skriver ud.

**Brug af Messenger og mail til bestyrelsesbeskeder:**

Vi blev enige om at Messenger kun skal bruges til korte beskeder, da det er mere bøvlet at følge en tråd der, så der ofte sker det, at nogen svarer der og andre på mail, derved bliver det svært at holde styr på, hvor man har læst hvad. Så når vi ønsker at få et længere svar på noget eller en drøftelse i gang, skal det foregå på bestyrelsens mail.

**Udlejningsproceduren:** Vi er stærkt utilfredse med, at udlejning af boligerne sker langsomt. Den sidste bolig Østerhøjvej 62 blev opsagt i januar, men der skete ikke noget, skønt jeg rykkede flere gange.Først da jeg til sidst henvendte mig til Allan, skete der noget. Vi vil kontakte organisationsbestyrelsen ang. dette.

**Næste møde:** Onsdag d. 28.04.2021 kl. 17.00 – 19.00 med mad. Håber, du kan Guy.